Γρήγορη πίτσα σε αραβική πίτα με σοτέ σπανάκι και brie
Μια χορτοφαγική πίτσα της στιγμής, πλούσια σε γεύση, ιδανική για να ξεκινήσουμε την εβδομάδα μας.
1 κουτ. σούπας βούτυρο ή ελαιόλαδο, 300 γρ. τρυφερά φύλλα σπανακιού (προτιμότερο baby - αγοράζουμε καθαρισμένο σπανάκι, αν θέλουμε να γλιτώσουμε χρόνο), 1 λιωμένη σκελίδα σκόρδου, αλάτι, 2 μεγάλες αραβικές πίτες (λευκές ή ολικής άλεσης), 12 λεπτές φέτες από τυρί brie (μαλακό αγελαδινό τυρί εκ Γαλλίας) ή μανούρι ή φέτα μαλακή ή ροκφόρ (το καθένα με άλλο αποτέλεσμα), φρεσκοτριμμένο ροζ πιπέρι
Για να φτιάξουμε τη γρήγορη πίτσα σε αραβική πίτα με σοτέ σπανάκι και brie, προθερμαίνουμε το φούρνο στους 180° C.Σε ένα τηγάνι σοτάρουμε το βούτυρο ή το ελαιόλαδο με το σπανάκι και τη λιωμένη σκελίδα σκόρδου, για 1 - 2 λεπτά, ίσα να μαραθεί.Αλατίζουμε και απλώνουμε το σπανάκι στις αραβικές πίτες.Κόβουμε το τυρί σε μικρότερα κομμάτια.Τα μοιράζουμε στις πίτες και τις ψήνουμε σε δύο λαμαρίνες για 4 - 5 λεπτά μέχρι να λιώσει ελαφρώς το τυρί.Σερβίρουμε την γρήγορη πίτσα σε αραβική πίτα με σοτέ σπανάκι και brie με φρεσκοτριμμένο ροζ πιπέρι.
Αλεύρι (ζύμες),Σπανάκι,Τυρί